डीएनपी विभाग द्वारा जनमानस को प्रताड़ित करने से रोका जाए
विधायकछोटूसिंह भाटी ने विधानसभा में नियम 295 के तहत डीएनपी विभाग द्वारा जनमानस को प्रताड़ित किए जाने का मुद्दा उठाते हुए कहा कि जैसलमेर जिला का लगभग 6 प्रतिशत भूभाग आज भी मूलभूत सुविधाओं से केवल वंचित है बल्कि विभाग द्वारा प्रभावित क्षेत्र का जनमानस तरह तरह से प्रताड़ित है। विधायक ने कहा कि प्रभावित क्षेत्र के गांवों में सड़कें बनने नहीं दी जा रही, पानी की लाइन बिछने नहीं दी जा रही, बिजली से वंचित रखा जा रहा है, मोबाइल नेटवर्क से काटकर रखा जा रहा है। ऐसी स्थिति है कि अन्यत्र क्षेत्र के लोग उन गांवों में वैवाहिक संबंध स्थापित नहीं करना चाहते है। विभाग द्वारा वर्षों से एक तरफ नियमों का हवाला देते हुए पशुओं एवं पशुपालकों के साथ अत्याचार किया जा रहा है तथा डीएनपी सीमा के अंदर जिन किसानों की खातेदारी भूमि आई हुई है। विधायक ने कहा कि डीएनपी क्षेत्र में प्रभावित गांवों की मूलभूत सुविधाओं के निदान के लिए स्थानीय जनप्रतिनिधियों की अध्यक्षता में कमेटी गठित कर उसकी तय समय में रिपोर्ट प्राप्त कर उस पर कार्रवाई की जाए तथा स्थानीय निवासियों एवं पशुपालकों को दी जा रही प्रताड़ना को रोका जाए तथा जिम्मेदार अधिकारियों के खिलाफ उच्च स्तरीय निष्पक्ष जांच करवाई जाए। जिस पर मंत्री ने आश्वस्त किया कि अनियमितताओं के संबंध में जांच कमेटी गठन की जाएगी तथा दोषी अधिकारी कार्मिकों के खिलाफ कार्रवाई की जाएगी। साथ ही स्थानीय स्तर पर एक कमेटी बनाई जायेगी जो कि डीएनपी क्षेत्र में मूलभूत सुविधाओं प्रदान करने की एक रिपोर्ट तैयार कर राज्य सरकार को प्रस्तुत करेगी।
awa_Deva hin_Deva